પણ કેટલાક બુધ્ધિજીવી તો 'ધાર્મિક મૂળભૂતતા' શબ્દથી જ ડરે છે. કારણ કે આજના ગ્લોબલાઇઝેશનના જમાનામાં ધાર્મિક ઓળખ લોકોમાં ભેદભાવ ઉભો કરે છે. અને આજના વૈશ્વિક જીવનમાં દરેક માણસ બીજા માણસથી સતત જોડાયેલો રહેવા માગે છે. આથી, બુધ્ધિજીવી વર્ગ ધર્મને વ્યક્તિગત માની છુપાવે છે. અને જે માણસ પોતાની ધાર્મિક પહેચાનને ન છુપાવે તેને 'ફંડામેન્ટાલીસ્ટ' કે 'રેડીકલ' કહે છે. તો માનવું કોનું ? એકબાજુ ઘરમાં બેઠેલા આપણા વડીલો કહે છે પોતાના મૂળને વળગી રહો. એને ભૂલતા નહીં. બીજી બાજુ બુધ્ધિજીવીઓ કહે છે પોતાની મૂળ ઓળખને છોડો અને વૈશ્વિક બનો.